د افغانی سرې میاشتې ټولنی د نورستان نماینده ګۍ ریاست کې د رضاکارانو نړیواله ورځ ولمانځل شوه! نن سه شنبه د روان ۱۴۴۵ کال د جمادی الاول میاشتې په ۲۱مه د نورستان نماینده ګۍ ریاست کې د رضاکارانو نړیواله ورځ ولمانځل شوه. غونډه دقــرآن کریم په څو مبارکـــو آیتونو سره پیل شوه ورپسی د یادې نماینده ګۍ رئیس مولوی نوراحمدخان (حیدرزی) له لوری راغلیو رضاکارانو ته د ښه راغلاست ترڅنګ درضاکارانو دنړیوالی ورځې مبارکی هم ورکړه او درضاکارانو نه یې مننه وکړه چې د افغانی سرې میاشتې ټولنې سره یې په ډیرو سختو حالتو کې د خپل کړیدلې،مظلوم اولس خدمت په پوره صداقت اوژمنتیا سره کړی دی. ورپسی درضاکارانو په نماینده ګۍ مولوی عبدالله خبری وکړې او دافغانی سرې میاشتې څخه یې مننه وکړه چې د رضاکارانو نړیواله ورځ یې ولمانځله او رضاکاران یې لا تشویق کړل، د یادونې وړ ده چې دیادی نړیوالی ورځې په مناسبت رضاکارانو ته دتشویق په خاطر نغدې پیسې هم ورکړل شوی. نصرت الله (ناړیوال) د نورستان سرې میاشتې نماینده ګۍ ریاست د نشراتو مدیر